www.titlovi.com
PUT U INDIJU
Prema romanu E. M. Forstera
Prvi put idete u Indiju, gđice Quested? -Prvi put izvan Engleske.
Zavidim vam. Novi horizonti.
Marabarske špilje, 30-ak kilometara od vas u Chandraporeu. -A tako.
Gđa Moore vraća se 12. svibnja, a vaša je karta bez datuma. Točno?
Ja ću vjerojatno ostati. -Ako se odlučite vratiti s gđom Moore,
javite nam što prije. -Hoću.
A sada... Natpisi, naljepnice... Vaša karta, karta gđe Moore.
Čeka vas zanimljivo putovanje. Na brodu je i potkralj. Tako sve živne.
Nije lijepo od Ronnyja što nas nije dočekao. -Ima gotovo 1500 km.
Mi smo prešle 8000 km da bismo njega vidjele.
Ne više od dvije ane svakomu.
Hvala. Hvala. A, sada... Postaja Victoria.
O, Bože! -Ne brinite se.
Gđa Moore? -Da. -Ja sam gđa Turton.
Moj je suprug upravitelj. -Karte smo dale gospodinu Indijcu.
Glavni upravitelj Chandraporea. Ronnyjev burra sahib.
Vi ste sigurno Adela. -Da.
Ispričavamo se. Imale smo naporan dan. -Htjeli smo vas pozdraviti...
Krenusmo. Kad se odmorite, idemo na piće. Doviđenja.
Vi i Ronny upoznali ste se u Lake Districtu, gđice Quested? -Tako je.
Morate mi oprostiti. Malo je tajni ovdje, a ja sam neizlječiv romantik.
Gđica Quested bila je s tetom, a ja s Ronnyjem.
Gđo Moore, Ronny krasno napreduje. Ponosit ćete se njime.
Slažem se. Postao je pravi sahib. Baš kakvog želimo.
Kad se smjestimo, veselimo se što ćemo upoznati Indijce
s kojima se družite kao prijatelji.
Zapravo, ne družimo se s njima. Imaju mnogo vrlina,
ali ne družimo se.
Istok je Istok, gđo Moore. To je pitanje kulture.
Zar je moguće da je Ronny postao sahib? -Moguće je.
Ali zato si ti došla. Uskoro ćeš to doznati.
Grozna žena. -Da.
Radije idemo na počinak, draga.
Zdravo, majko. Gdje je Adela?
Ovdje sam.
Ne mogu vjerovati.
Anthony!
Anthony će se pobrinuti za prtljagu. Oprostite, u odboru sam za doček.
Morali smo pozdraviti toga velikog čovjeka.
Nisam znala da je tako ugledan. -Niste?
Pazi!
To je bio Turton. -Turton?
McBryde. Kad je tek došao, Hamidullah je rekao da je dobar.
Ali svi postanu isti.
Englezu dajem dvije godine. -Žene su još gore.
Njima dajem šest mjeseci.
Ronny, je li to tijelo? -Da. Žao mi je. Uskoro ćemo se maknuti odavde.
Zašto toliko raspravljamo o Englezima? -Jer im se divimo.
To je problem.
Onda do sutra navečer.
Englezi!
Evo nas. -Lijepo, dragi.
Je li to Marabarsko gorje? -Jest.
Sa špiljama? -Valjda. Sutra imate ispunjen dan, a u klubu je priredba.
Popijmo čaj. -U redu.
Laku noć, majko.
Da? -Laku noć, draga. -Laku noć.
SUDNICA
Na temelju dokaza proglašavam vas krivim za varanje
prema 415. točki indijskoga Kaznenog zakona.
Osuđujem vas na dva mjeseca teškog rada.
Možete odvesti zatvorenika.
Kako je bilo? -Valjda smo sve vidjele.
Crkvu, bolnicu, ratni spomenik, barake.
G. Hadley bio je temeljit. -Divno. A sad idete u klub.
Krastavac.
Draga, život nam rijetko pruža ono što želimo kad to nama odgovara.
Pustolovine se događaju, ali ne kad trebaju.
Doktore, kad ćemo vas oženiti? -Imam dovoljno odgovornosti, teta.
Pozovemo momka na večeru, okoristimo se njegovom profesijom,
a vi uvijek to pitate. -To je najmanje što mogu.
Ovo bi trebalo riješiti probleme. I, begum sahiba... -Haji.
Molim vas, nemojte piti vodu iz slavine. Prokuhajte je.
A sad možemo jesti. Selim!
Zašto uvijek morate potezati pitanje braka?
Djeci šalje gotovo svu plaću i živi kao činovnik. Što još hoćete?
Ovo je upravo stiglo za vas. Od bojnika Callendara.
Moram se odmah javiti u njegov bungalov.
A na biciklu mi je pukla guma.
Sahib je otišao prije pola sata. -I nije ostavio poruku? -Nije.
Gđo Leslie, to zbilja jest tonga! Dođite! -Kako divno!
Ovo je valjda u redu. -Darovanomu konju u zube se ne gleda.
Pogotovo ne u ovoj zemlji. U klub!
Klub! Zašto budala ne krene?
Sutra ću vam platiti.
Hoćete li, molim...
Gospođo, ovo je džamija! Nemate što raditi ovdje! Trebali ste se izuti!
Izula sam se. Cipele sam ostavila vani.
Onda se ispričavam.
Pustite me. -Gospođo...
Imam pravo, zar ne? Ako se izujem, smijem ući. -Naravno.
Ali malo dama to učini, pogotovo ako misle da nikog nema da ih vidi.
Bog je ovdje. -Bog je ovdje.
To je istina. Mogu li doznati vaše ime? -Gđa Moore.
Došla sam iz kluba.
Izvode dosadan mjuzikl. Gledala sam ga u Londonu. Bilo je vruće.
Ne biste smjeli sami šetati. Ovdje ima svakakvih tipova,
a i leopardi se mogu spustiti s brda. I zmije. -Vi šećete sami.
Često dolazim ovamo. Navikao sam. -Navikli ste na zmije?
Ja sam liječnik. Zmije me se ne usude ugristi.
Molim vas.
Gđo Moore, čini mi se da ste tek stigli u Indiju. -Da. Kako ste znali?
Zbog načina na koji mi se obraćate. Pogledajte.
Znao sam vidjeti trupla kako plutaju. Iz Benaresa. Ali ne često.
Tu ima krokodila. -Krokodila! Strašno.
Kakva strašna rij... Kakva divna rijeka.
Mogu li vas nešto pitati? Zašto ste došli u Indiju? -Posjetiti sina.
On je gradski sudac. -Ali naš je sudac g. Heaslop.
To je moj sin. Dvaput sam se udavala. -Prvi vam je suprug umro?
Jest. Kao i drugi. -Dijelimo istu sudbinu.
Sudac vam je jedina obitelj? -Nije.
U Engleskoj mi živi kći iz drugog braka. Stella. Umjetnica je.
I ja imam sina i kćer. Nije li to doista jednaka sudbina?
Ali sigurno se ne zovu Ronny i Stella? -Ne.
Akbar i Jamila. Žive s mojom punicom.
A vaša žena? -Umrla je dok mi je rađala sina.
Imate najsrdačnije lice od svih Engleskinja koje sam upoznao.
Bolje da se vratim.
Čudno se osjećam jer zaljubila sam se. -Zaljubila se.
Ali otkriti to neću... -I...
Sad! -Baš kao san, danas je divan dan.
Ništa loše ne smije se zbiti, više nemam što sad kriti...
Da sam barem član. Mogla bih vas pozvati da nam se pridružite.
Ali Indijcima ulaz nije dopušten.
Laku noć!
A tu ste! Pa što ste radili? -Ispričat ću ti poslije.
Imala sam malu pustolovinu. I vidjela sam mjesec u Gangesu.
Gđo Moore, gđice Quested, popijte piće. Popijte dva. -Ljubazno od vas.
Žena mi je na pozornici, a Ronny još mijenja Callendara koji operira.
Njegov se pomoćnik nije pojavio na vrijeme. -Žao mi je zbog priredbe.
Što još možemo učiniti za vas? -Željela bih vidjeti pravu Indiju.
Fielding, kako se može vidjeti prava Indija? -Tako da vidite Indijce.
Tko je to bio? -Naš profesor. -A kao da ih se može izbjeći.
Nisam pravo progovorila s Indijcem otkako smo stigle. -Sretnice!
Ako želite upoznati našu braću arijce, može zabava? -Ne kartanje.
Zabava da se premosti jaz između Istoka i Zapada.
Mogu doći hinduisti, muslimani, Sikhi... čak i Parsi.
Bože, čuvaj našega milostivoga kralja.
Dugo živio naš plemeniti kralj.
Bože, čuvaj kralja.
Kao pobjednik,
sretan i slavan...
Nikad niste ispijali engleski čaj?
Na posao, Molly. Na posao.
Nisam mislila da će doći ovoliko ljudi. Mrze to kao i mi.
Dobar dan! Lijepo od vas što ste došli.
Recite damama da mi je žao što ne govorimo njihov jezik.
Možda mi govorimo malo vaš. -Zamislite! Razumije nas!
Piccadilly. Hyde Park Corner. -Tako je.
Rotten Row. -Marble Arch. -Ona poznaje i Pariz.
Na putu prolaze i kroz Pariz, to sigurno.
Jedina mi je utjeha
što će se gđa Turton uskoro vratiti u Tunbridge Wells.
Tko je onaj muškarac s Adelom? -Fielding. Ravnatelj koledža.
Ne razumijem ljude koji pozovu goste, a onda ih zanemaruju.
Samo ste se vi i g. Turton potrudili biti ljubazni.
Sram me zbog toga. -Da, nezgodno je. -Zavidim vam što ste s Indijcima.
Ako vi i gđa Moore želite nekog upoznati, to se da srediti. -Rado!
Sigurna sam da bi i ona to voljela. -Imamo starog profesora hinduista
koji će vam reći sve o reinkarnaciji i sudbini. Možda čak i zapjeva.
Voljela bih to. Poznajete li dr. Aziza? -Čuo sam za njega.
Gđa Moore kaže da je divan. -Onda ćemo i njega pozvati.
O, Bože! Ovo je za gđu Turton.
Ovo je jedna od najneprirodnijih zabava na kojoj sam bila. -Vidite.
Zašto ste otresiti prema tim ljudima?
Nismo ovdje da budemo ljubazni. -Ronny! Kako to misliš?
Indija nije salon. Ovdje provodimo pravdu i održavamo mir.
Nisam misionar ni sentimentalni socijalist. Ja sam državni službenik.
I to je sve. -Što vi i Adela želite od mene? Da žrtvujem karijeru?
Da izgubim moć koju imam jer činim dobro u ovoj zemlji? -Dobro?!
Govoriš o moći. Cijela ova... zabava jest iskazivanje moći
i užitaka osobne superiornosti!
Bog te poslao na zemlju da voliš i pomogneš bližnjemu. -Da, majko.
G. Fielding?
-Zdravo. Je li to dr. Aziz?
Da. Bojim se da sam uranio. -U redu je. Neću još dugo.
Osjećajte se kao kod kuće. -Zbilja, g. Fielding? Lijepo od vas...
G. Fielding? -Da? -Već vas dugo želim upoznati.
Naslušao sam se o vašoj srdačnosti i društvenosti. -Dragi moj momče.
Vidio sam vas na bazaru.
G. Fielding? -Da? -Prije nego što izađete, pogodite kako izgledam.
Da vidimo... Visok oko 1,75 m. -Vrlo dobro!
Toliko vidim kroz staklo.
Kvragu!
Nešto nije u redu? -Strgao sam gumb za ovratnik. -Uzmite moj!
Imate viška? -Da, samo čas. -Ne ako ga nosite.
Ne, imam ga u džepu. -Nitko ne nosi rezervni gumb u džepu.
Ja ga uvijek nosim, možda zatreba.
Evo ga.
Najljepša hvala. Drago mi je. -I meni.
Sjednite ovdje dok se oblačim, ako vam ne smeta. -Nimalo.
Uvijek sam mislio da su Englezi uredni, da sve stoji na policama.
Dvije dame dolaze na čaj da vas vide. Mislim da jednu poznajete.
Ne poznajem nijednu Engleskinju. -Ni gđu Moore? -O, gđa Moore?
I gđica Quested, njezina družica. -I ona je starija gospođa?
Ne. Ona je mlada dama i želi vidjeti Indiju.
Ovdje su. To jest bit će za nekoliko trenutaka.
Pozvao sam i profesora filozofije Godbolea. -O, tajanstveni brahman.
Nadam se da će mu hrana odgovarati. On je ortodoksan.
Nekoć je to bila mala dvorana za primanje. -Gđo Moore...
Sjećate li se bazena u džamiji? -Naravno. -Izvolite ući i vidjeti.
Spretnošću naših vladara ista voda puni i ovaj bazen.
Moji su preci obožavali vodu. Došli smo iz pustinje,
iz Perzije i Afganistana. Kuda smo prošli, pravili smo fontane, vrtove...
Godbole. Dr. Aziza poznaješ, a ovo su gđa Moore i gđica Quested.
Prof. Godbole. Nismo znali da ste stigli.
Sunce će nas uskoro potjerati u sjenu pa sam uživao u vodi.
Gđo Moore, želite li da nam čaj posluže unutra ili vani?
Dr. Aziz, možete li nam objasniti jedno razočaranje od jutros?
Bojim se da smo nekog uvrijedile. -Nemoguće. Da čujem činjenice.
Supružnici Indijci koje smo upoznale na zabavi neki dan
trebali su jutros doći po nas u svojoj kočiji. Čekale smo i čekale.
Nisu se pojavili. A čak su odgodili put da bi nas primili. -Ne brinite se.
Ali to zabrinjava. -Možda su se posramili svoje kuće.
To je moguće. -Mrzim zagonetke. -Mi Englezi smo takvi.
Ja volim zagonetke, ali ne volim zbrku.
Mislim da je zagonetka samo zvučan naziv za zbrku.
Profesor, Aziz i ja znamo da u Indiji vlada zbrka. -Nažalost, slažem se.
Kod mene doma neće biti zbrke. -To bi bilo lijepo. Zar ne, Adela?
Uistinu. Dajte mi svoju adresu, g. Aziz.
Da? -Imam bolju ideju. Pozivam vas na piknik kod marabarskih špilja.
Bit će to divan izlet. Vlakom se putuje 600 m iznad nizine.
A špilje su čudo Indije. Nije li tako, profesore? -Poznate su.
Doktore, koliko špilja ima? -Nisam siguran. Nikad nisam bio ondje.
Dragi moj momče. -Prof. Godbole, jeste li vi vidjeli špilje? -O, da!
Možete li nam nešto reći o njima?
Sa zadovoljstvom.
Samo ih je nekoliko otvoreno. Možda sedam ili osam.
I... -Postoji ulaz kroz koji uđete,
a iza tog ulaza, koji je čovjek izradio, kružna je komora.
Velika? -Nije velika.
Sigurno je sveta. -Nije. -Je li čime urešena?
Sve su iste. Prazne i mračne.
Nešto mora opravdavati to što su slavne. -Uistinu.
Pa... g. Fielding, voljela bih razgledati koledž.
Ti nemoj ići, Adela. Znam da mrziš ustanove.
Gđice Quested, gđu Moore prvi sam put vidio na mjesečini.
Mislio sam da je duh.
Vrlo stara duša. -Stara duša? -To je hinduističko objašnjenje.
Netko tko je već bio ovdje. -Gđa Moore, reinkarnacija? -Tako je.
Nastavite, profesore. -Da, to je složena filozofija.
Ali jednostavnim riječima... -Život je kotač s mnogo žbica.
Neprekidan krug života, rođenja, smrti i ponovnog rađanja
sve dok ne dostignemo nirvanu.
Osmislio sam ples na temelju te filozofije. -Plešete? -Da.
Adela! -Ronny, uranio si. Upoznaj prof. Godbolea.
A ovo je... -Gdje je Fielding? Moja majka? Što to radiš, zaboga?
Obilaze koledž, a mi jedemo vodene kestene. Kušaj. -Ne, hvala.
Odlazimo ovog časa. -Ali ne možemo tako otići. -Možemo!
Nosaču! Nosaču?
Kažem vam, tog piknika nikad neće biti.
Kao i jutros onaj fijasko. Zaboravit će da vas je pozvao. -Griješiš...
Niste li primijetile njegov ovratnik? -Dr. Aziz mi se sviđa.
Bio je odjeven u najbolje odijelo, ali zaboravio je gumb za ovratnik.
Eto ti Indijca! Sigurno je zaboravio da su špilje daleko od postaje.
Posjetio si ih? -Nisam, ali naravno da znam sve o njima. -Naravno.
Ne mogu slušati tu svađu. Zamara me. -Oprostite.
Ne znam zašto se toliko uzrujavam.
Zapravo, vodim vas na utakmicu pola. Bit će dobra. -Ja ne idem.
Odmarat ću se. Ti i Adela idite gledati polo.
Ronny? -Da? -Želim ti nešto reći.
Da. -Nešto važno.
Ronny...
Napokon sam odlučila... Da se nećemo vjenčati.
Nikad nisi rekla ni da hoćemo.
No ispravno si postupila što si to rekla. To je bila dobra zamisao.
Pravi smo Englezi kad je ovo u pitanju, zar ne? Valjda je to u redu.
Budući da smo Englezi, pretpostavljam da jest.
Idemo se provozati. -Ne bismo li se trebali vratiti u bungalov? -Zašto?
Trebali bismo reći tvojoj majci, dogovoriti što ćemo.
Pričekajmo dan-dva. Ne želim je uzrujavati. -U redu.
Uostalom, idete na onu ekspediciju. -Da.
Zašto si to preuzeo na sebe? -Da ih ne moram pozvati u svoju kuću.
Što si već učinio.
Svi se moramo založiti. Moja će žena dati tanjure, noževe i vilice.
Što se alkohola tiče, viski za g. Fieldinga, porto za dame.
I hrana. Englezi vole mnogo jesti. -A prof. Godbole?
On jede više od Engleza. I to samo povrće, voće i rižu.
I samo ako je to brahman skuhao. Ako vidi govedinu, povraćat će.
Englezi mogu jesti ovčetinu. -Čak i šunku. -Šunku?
Predlažeš da ja ponudim šunku?! -Dosta, dosta.
Engleskinje ne mogu sjediti na podu. -Moraš uzeti stolice i stolove.
Trebat ćeš sluge. A tu je i pitanje prijevoza nakon izlaska iz vlaka.
Špilje su poprilično udaljene od postaje. -Vlak polazi prije zore.
Moraš poduzeti mjere opreza zbog kašnjenja. Bolje da prenoćiš ondje.
Što je to bilo? -Ništa. To se događa prije dolaska vrućina.
Kava? -Ne, hvala. Idem u krevet.
Majko, znam da sam popodne ispao glup. Oprostite.
Lijepo si to rekao. Hvala, dragi.
Nemam pravo nijednoj od vas govoriti što smijete činiti.
Razgledajte Indiju ako želite i kako želite.
Katkad mislim da se oko braka diže prevelika galama.
I nakon stoljeća putenih zagrljaja još ne razumijemo jedne druge.
Laku noć.
Adela? Jesi li dobro? -Jesam, naravno.
Što se dogodilo? -Ništa.
Želim povući ono što sam rekla na polu.
O, Ronny. Ja sam takva budala.
Čudno je to. Nisam nimalo uzbuđena.
Ništa se nije promijenilo, zar ne? Osjećam se obično.
To i jest najbolji osjećaj.
Valjda.
Oprostite što sam tako teška. -Ne brini se. I ova je zemlja povod.
A i... čudno okružje.
Mislite da moje muke imaju veze s Indijom?
Indija čovjeka prisili da se suoči sam sa sobom.
To može uznemiriti.
Čudno. U Engleskoj je sigurno veoma hladno.
Moramo se vratiti da zaplešeš s Ronnyjem.
To će najaviti nakanu.
Hassan!
Bit će vruće. -Vaše slavno vruće vrijeme.
Majko? -Samo vas dvoje krenite.
Čestitam, Heaslop! Upravo smo čuli dobru vijest. -Najljepša hvala.
G. Fielding, ja sam dr. Lal. -Kako ste? -Samo provjeravam doktora.
Bojnik Callendar je to naredio. -I? -Blaga vrućica. Promjena vremena.
Moraš brzo ozdraviti. -Da. Govore da ima kolere u gradu.
To uvijek govore. -Dobar dan! Mogu li ući?
G. Fielding! Naravno, izvolite ući.
Hamidullah. -G. Fielding. Lijepo od vas.
Kako je pacijent? -Lijepo od vas što ste došli posjetiti našeg prijatelja.
Dirnuti smo. -Nemoj tako s njim razgovarati. On to ne želi.
I ne treba tri stolice. Pa nije on trojica Engleza!
Jeste li bolesni ili ne? -Callendar vam je rekao da se pretvaram. -Pa?
Stiže toplo vrijeme. Imam vrućicu.
Sjednite! Svi sjednite!
G. Fielding, imam pitanje. -Recite. -Ništa osobno.
Nama je drago što ste ovdje,
ali kako Engleska opravdava zaposjedanje Indije?
Nepravedno političko pitanje. -U redu je. Ja sam ovdje zbog posla.
I kvalificirani Indijci trebaju posao. -Ja sam prvi stigao.
Oduševljen sam što sam ovdje. To je moj odgovor i jedino opravdanje.
A oni koji nisu oduševljeni što su ovdje? -Izbacite ih.
I Indijci to kažu.
G. Fielding?
Što radite vani? -Molim vas, vratite se.
Naravno.
Ovdje vidite tu slavnu gostoljubivost Istoka.
Pogledajte taj nered. Pogledajte muhe.
Pogledajte žbuku koja otpada sa zida. -Ma molim vas.
Ovo je moj dom u kojem vas moji prijatelji vrijeđaju. -To je bilo fer.
Radije se vratite u krevet. -Onda morate otići. -Trebate se odmarati.
Mogu se odmarati cijeli dan zahvaljujući dr. Lalu, uhodi bojnika.
Bojnik Callendar nikomu ne vjeruje, ni Englezu ni Indijcu. On je takav.
Volio bih da mu niste podređeni, ali jeste, i to je tako.
Eto. Pokušajte malo odspavati.
Prije nego što odete... -Da? -Otvorite onu ladicu ispod sata.
Ondje je sivi kartonski fascikl. Da, taj. Otvorite ga.
Bila mi je žena.
Vi ste prvi Englez koji ju je vidio.
Sad je spremite.
Ne znam zašto ste mi iskazali tu veliku čast, ali zahvalan sam vam.
Nije to ništa. Ona nije bila obrazovana žena, a čak ni lijepa.
No volio sam je. Sad je spremite. Ionako biste je vidjeli.
Dopustili biste mi da je vidim? -Zašto ne? Vjerujem u purdah,
ali rekao bih joj da ste mi brat. -Povjerovala bi? -Naravno da ne bi.
Spremite je. Ona je mrtva. Pokazao sam vam ju jer nemam ništa drugo.
G. Fielding, zašto vi niste oženjeni?
Dama koja mi se sviđala nije se htjela udati za mene.
Bilo je to davno. Prije rata. -Djece nemate? -Nemam.
Oprostite na pitanju, ali imate li nezakonite djece? -Nemam.
Onda će vaše prezime izumrijeti. -Da.
To Istočnjak nikad neće shvatiti. -Ionako ima previše djece.
Zašto se ne oženite gđicom Quested? -Moj Bože! -Draga je.
Ne mogu se njome oženiti ni da hoću. Zaručila se sa sucem.
Dakle, ništa od gđice Quested za g. Fieldinga.
I nije baš tako lijepa, a i nema grudi. -Aziz!
Sucu su možda dovoljne, ali vama ću srediti damu
koja ima velike kao dva manga. -Nećete.
Ne smijete reći bojniku, ali uzeo sam bolovanje i otišao u Calcuttu.
Ondje djevojke imaju grudi... -Reći ću mu da ste se čudesno oporavili.
Jesam! -Recite momku da dovede moga konja. Ne razumije moj urdu.
Rekao sam mu da ga ne dovodi. -Molim? -Ali sad ću vas pustiti.
Hassan!
Ekspedicija će vas mnogo stajati. Da vam pomognem da je otkažete?
Ne, već je gotovo sve dogovoreno. Sutra ću znati točan datum.
Fino. Nemojte predugo čekati.
Hassan!
Ipak ste došli. Bojao sam se... Kako lijepo od vas.
Oprostite, ali ovako rano nisam u najboljoj formi.
Ali ovdje smo. -Da! Ispričavam se. -Idemo.
Ovo nije valjda sve za nas? -Za ovu priliku, pomogli su mi svi prijatelji.
Vaš vam sluga neće trebati.
Uistinu. -Svi ćemo zajedno biti muslimani.
Anthony? Uopće mi se ne sviđa. Anthony!
Možeš ići. Više te nećemo trebati. -Gospodar je rekao da ostanem.
Gospodarica ti kaže da ideš. -Gospodar kaže: Budi uz dame.
Molim te, idi.
Čemu to? -Iznenađenje. Vidjet ćete.
Dođite. Molim vas, dođite.
Putujete odvojeno. Sviđa vam se? -Bit će to novo iskustvo.
Gdje je g. Fielding? -Doći će. Englez nikad ne kasni na vlak.
G. Fielding! G. Fielding! -Strašno mi je žao, Aziz.
O, g. Fielding. Upropastili ste me!
Godboleove molitve trajale su cijelu vječnost. -Skočite u vlak!
Ne! -Moram vas imati uza se! -Žao mi je, Aziz, ali nema smisla.
Pridružit ćemo vam se! Nekako.
Gđo Moore, naša je ekspedicija propala. -Glupost.
Sad ćemo svi zajedno biti muslimani.
Draga gđo Moore. -Vratite se u svoj kupe. Vrti mi se zbog vas.
Jadan Aziz. Moramo nabaviti auto. Pada li vam tko na pamet?
Nešto nije u redu? -Vidjeli ste kako se rampa spustila pred nama? -Da.
Danas je utorak. -I? -To nije dobar dan za takvo putovanje.
Krajnje kobno, g. Fielding. -Godbole.
Ovo ni za što ne bih propustila.
Memsahib. -Hvala.
On je olakšanje nakon Anthonyja. -Čudno mjesto za kuhanje.
Sram me kad su ljudi koje ne volim dobri prema meni.
A gđa Callendar uopće mi nije draga.
No posjećuje kliniku i kaže da cesta ide sve do ispod špilja.
Radije krenimo za pola sata. Jeste li za kavu?
Gđice Quested! -O, ne!
Je li gđa Moore budna? -Jest, ali uđite.
Ne brinite se, gđice Quested. Gledajte! Ja sam D. Fairbanks!
Draga, što se vani događa?
Još malo i stigli smo. Reći ću vam čemu ljestve. Veliko iznenađenje!
Ne možete ni zamisliti kakvu mi čast iskazujete.
Kao da putujem u svoju prošlost i da sam veliki vladar.
Katkad sklopim oči i sanjam da opet imam divnu odjeću
i da iza Alamgira jašem u boj. I on je jahao slona.
Strašno, zagušljivo mjesto. Sve je lijepo posloženo.
Dame, evo vašeg porta.
Najbolje špilje su malo više, ispod Kawa Dola. Mi počinjemo u ovoj.
Vodič kaže da svi moraju ući tiho.
Svi zvukovi stvaraju jeku, a mnogo zvukova stvara neharmoničan efekt.
Nadam se da će mi biti dobro.
Dok sam bila s Ronnyjevim ocem, ispala sam budala u komori užasa.
Užasa? Kakvih užasa? -U muzeju voštanih figura.
A on je bio veoma konvencionalan mladić. -To nije bio Stellin otac?
Ne. On je bio veoma nekonvencionalan.
O, Bože dragi!
Sahib!
Hajde. Hassan! Abdul! Selim!
Kawa Dol!
Gđo Moore!
Molim vas, molim vas.
Jeste li dobro? -Jesam. -Sigurno? -Da.
Godbole nikad nije spomenuo jeku. -Nije. A ni previše ljudi.
Želite li što popiti? -Hvala.
Kao i mnogi stari ljudi, i ja katkad mislim
da smo samo prolazne figure u bezbožnome svijetu.
Daj mi malo vode.
Izvolite. -Hvala, draga.
Nisam znala da si otišla.
Trebali bismo krenuti dalje. Prije nego što Sunce bude previsoko.
Oprostite mi, dr. Aziz. Prilično sam umorna pa ću ostati ovdje.
Nikada nisam bila za duge šetnje. Bit će vam bolje bez mene.
Draga gđo Moore, nemam vam što opraštati. Imate pravo.
To je velik uspon i drago mi je što vi ne idete.
Iskreni ste prema meni. Kao prava prijateljica. -Ja to i jesam.
Mogu li nešto predložiti? -Naravno. -Nemojte povesti mnogo ljudi.
Mislim da će vam tako biti zgodnije. Prilična je gužva. -Istina!
Povest ćemo samo vodiča. U redu? -Da. Dobru zabavu.
Kao priviđenje.
Dr. Aziz, mogu li vas pitati nešto osobno?
Bili ste oženjeni, zar ne? -Tako je.
Voljeli ste svoju ženu kad ste se vjenčali? -Nismo se ni vidjeli prije.
Brak su dogovorile naše obitelji. Vidio sam je samo na fotografiji.
A ljubav?
Bili smo muškarac i žena. I bili smo mladi.
Dr. Aziz, jeste li imali više od jedne žene?
Jednu. U mome slučaju, jednu.
Odmah se vraćam.
Gđica Quested!
Gđice Quested!
Što se dogodilo? -Slon se kupa, memsahib. -Nešto drugo.
Gđice Quested!
Budalo!
'Jutro, gđo Moore! -G. Fielding! -Žao mi je zbog onoga jutros.
Sve je u redu? -Jeste li vidjeli gđicu Quested i dr. Aziza?
Nisam, došao sam pješke od ceste. Umirem od žeđe. Dolazim odmah.
Bože dragi!
Tako mi je drago što ste tu. -Krenuo sam k vama. Sve je u redu?
Pa baš i nije. Otišli su s vodičem prije jednoga sata... čak i više.
Nekako... -Ne snalazim se ovdje, ali sigurno će se brzo vratiti. -Fielding!
Fielding!
Fielding, toliko sam vas trebao. -Gdje je gđica Quested? -Što je?
Otišla je cestom. Mislim da je srela gđu Callendar.
Učinilo mi se da je to njezin auto. -Da. Ona me i dovezla ovamo.
Zašto je gđica Quested otišla s gđom Callendar? -Ne znam.
Dr. Aziz, kad ste se razdvojili? Ne razumijem.
Ni ja. Ja... Otišao sam iza ugla popušiti cigaretu. -I?
Kad sam se vratio, vodič nije znao kamo je ušla.
Provjerio sam sve špilje, a kad sam izašao... Iz treće, mislim,
ugledao sam ovo. A onda...
Mislim da sam onda čuo auto.
Otišao sam do ruba i vidio gđicu Quested kako ulazi u auto.
A onda se odvezla s gđom Callendar. To je sve.
I ovo.
Bolje da se svi vratimo.
Gđo Moore, naš veliki dan je propao.
Nikada si to neću oprostiti. Hassan!
Aziz je nevin. Sigurno se nešto drugo dogodilo. -Naravno.
Ovo je opasno mjesto za pridošlice.
Skinite mi odjeću...
Ne mogu...
Bit će vam bolje... Ubrzo.
Nakon što otpratimo gđu Moore, htjeli to ili ne, vodim vas na piće.
Evo nas. Bože dragi! Koliko ljudi!
Dr. Aziz, moja bolna dužnost je da vas uhitim. -O čemu to govorite?
Ne smijem reći. -Nemojte mi tako odgovarati. Pokažite nalog!
Gospodine, u ovakvim okolnostima nalog nije potreban.
Obratite se višem inspektoru McBrydeu. -I hoćemo!
Dođi, momče. Ovo je nekakva smiješna pogreška.
Dr. Aziz, dođite, molim. Kola čekaju u dvorištu.
Zaboga! Ne ponašaj se kao kriminalac.
McBryde je pošten momak. Skupa ćemo otići do njega.
Ali moja djeca! Moje ime! -Ništa se neće dogoditi. Stižemo, g. Haq.
Što je ovo? -Dođite. Kola čekaju.
Ali to je kupe g. Fieldinga i dr. Aziza! -Majko, sve ću vam objasniti.
Ne mogu otići dok ne razgovaram s njima. -Dođite. Mjesta, molim!
Dođite.
Uhvatite me za ruku. Provest ću vas.
Fielding!
Fielding, želim razgovarati s vama.
Molim vas! Molim vas, ne ostavljajte me! -Moram ići.
Doći ću čim budem mogao.
Majko, molim vas, dođite! -Ne želim!
Događa se nešto strašno.
Nemoguće. Groteskno. -Bojim se da nije.
Tko je podnio tu sramotnu tužbu? -Gđa Callendar
koja je vidjela kako je jadna djevojka bježala niz guduru.
I žrtva. -Gđica Quested optužuje dr. Aziza za pokušaj silovanja?
Da. -Onda je luda! -Ne mogu dopustiti takvu opasku.
Žao mi je, ali ta optužba sigurno počiva na nesporazumu.
Sve će se riješiti za pet minuta. -Uistinu počiva na nesporazumu.
U ovoj sam zemlji 25 g. i uvijek bi rezultiralo katastrofom
kad bi Englezi i Indijci pokušali biti intimni.
Mrzim ove proklete proslave. Bit će mi drago kad sve završi.
Uvijek mislim da bi mogli pretjerati.
Imate posjetitelja.
Ja idem. Vidimo se večeras.
Udarila ga je... ovime.
Tako je pobjegla. -Da ju je napao, ne bi ponio dokaz sa sobom.
Nisam iznenađen. -Ne razumijem.
Razmišljate o zločinu u Engleskoj. Psihologija je ovdje drukčija.
Pogotovo kad su žene u pitanju. Pregledao sam njegov novčanik.
Pismo prijatelja koji drži bordel. -Ne želim čitati njegova privatna pisma.
Na sudu će biti dokaz o njegovu moralu.
Naš doktor ugovarao si je prostitutke u Calcutti.
Možda vi imate pravo osuđivati mladog čovjeka za to, ali ja nemam.
Recite im da čekaju. -Gospodine.
Počinje. V. Hamidullah i Mamoud Ali... Pravni savjetnici zatvorenika.
Gdje je gđica Quested? -Kod Callendara dok ne prođe opasnost.
Kakva opasnost? -Ima vrućicu. Ali još je gore
što su joj se stotine bodlji kaktusa zabole u ruke i noge.
Dok ih ne uklone, postoji opasnost da uđu u krvotok. -Da.
Tako se strmoglavila niz guduru
da je lavina kamenja zaustavila auto gđe Callendar.
Zatrubila je jer je mislila da se gore radi, a onda je ugledala nju.
Zaplela se u kaktuse i počela je paničariti.
Gđicu Quested ne mogu vidjeti? -Nije u stanju primati posjete.
Callendar joj je dao sedative i tu terapiju predlaže nekoliko dana.
Zabrinut je zbog šoka. -Shvaćam. A poslije? -Zašto je želite vidjeti?
Želim je pitati je li posve sigurna da je to bio Aziz.
Callendar je može pitati. -Želim da je to pita netko tko vjeruje u njega.
Što bi to promijenilo? -Okružena je ljudima koji ne vjeruju Indijcima.
Ne želim paničariti,
ali situacija će se sljedećih tjedana pogoršati. -Slažem se.
Mogu li k Azizu? -Samo ako sudac dopusti. -Komu da se obratim?
Gradskomu sucu.
Ništa osim njegove odjeće. Ali ovo mu je bilo pod krevetom.
Vrlo korisno, Haq. -Hvala, gospodine. A tu je i ovo.
To mu je žena. -Odakle vi to znate?
Pokazao mi je tu fotografiju. Umrla je.
Shvaćam. Moram se požuriti s tim izvješćem.
Nadam se da se u subotu vidimo u klubu. Turton želi da svi dođemo.
Lijepo od vas što nas javno pozdravljate. -Zaboga.
Je li g. McBryde komentirao posjetnice? -Ne. -Tražim jamčevinu.
Mislite da ga je to razljutilo? -Nije. A i da jest, to nije važno.
Mogao bi imati predrasuda prema Azizu. -Ne smijemo tako razmišljati.
Aziz je nevin. I to je temelj svega.
Stat ćete na našu stranu, protiv svojih sunarodnjaka? -Čini se.
Bolje da odemo nekamo drugamo.
Razmišljali smo tko bi trebao voditi obranu. -Vi, svakako.
Trebamo nekoga tko je distanciran, koga ne mogu zastrašiti.
Jeste li čuli za Amritraa? -Iz Calcutte?
Veoma je ugledan. -I antibritanski raspoložen. Pokret za slobodu.
Zabrinut sam. -Zašto? -Amritraa bi gledali kao politički izazov.
Kad sam vidio da onaj inspektor nosi papire moga prijatelja,
pomislio sam da je Amritrao pravi čovjek. -Nemojmo brzati.
Sigurno ćemo pobijediti. Ona neće moći potkrijepiti optužbe dokazima.
Žali se na jeku u glavi.
Što je s jekom? -Ne može je se riješiti.
Sumnjam da ikad i hoće.
Odmah se vraćam.
Majko, to je bilo bezobzirno. -Bezobzirno?!
A jadni dr. Aziz i ta grozna policija?
Majko, tiše, molim vas! -Neću šutjeti. Aziz je sigurno nevin.
Ne znate to! -Znam nešto o karakteru. On to ne bi učinio.
Što god mislili, slučaj mora na sud. Mašinerija je već pokrenuta.
Da. Ona je pokrenula mašineriju. Ići će do kraja.
Godbole. -Vidim, žurite se. -Moram se presvući i vratiti u grad.
Možemo li razgovarati? -Da. Uđite, ako vam ne smeta presvlačenje.
Htio sam se ispričati za ono jutros. -U redu je.
Nadam se da je ekspedicija bila uspješna. -Niste čuli? -Jesam.
Dogodilo se nešto strašno. Aziz je uhićen. -Cijeli koledž bruji o tome.
Ekspedicija na kojoj se to dogodi teško može biti uspješna.
Ne mogu reći. Nisam bio ondje. -Niste. -Neću vas zadržavati.
No imam privatni problem i trebam vašu pomoć.
Uskoro napuštam vaš koledž, kao što znate. -Da.
Vraćam se u rodno mjesto da ondje preuzmem brigu o obrazovanju.
Želim osnovati školu što sličniju ovoj.
Pa? -Trebao bih vaš savjet, koje ime da dam školi.
Ime za školu? -Prikladno.
Shvaćate li da je Aziz u zatvoru? -Da.
Razmislite kad budete imali manje briga.
Uz vaše dopuštenje... Možda Srednja škola Richard Fielding?
Ako ne, onda Kralj George V. -Godbole, da vas nešto pitam.
Zar vam Aziz nije drag? -Jest. -Kako ste onda tako indiferentni?
Zar vas nije briga što će biti s njim? -Jest, ali već je sve odlučeno.
Sudbina. Karma. -Svi smo mi dio sustava koji ne razumijemo.
Nema sumnje. -Zašto je gđa Moore dovela gđicu Quested?
Da se uda za gradskog suca. -Da. Ili da ode u gorje s dr. Azizom.
Ili da upozna vas. -Primamljivo. No sad samo želim pomoći Azizu.
Ništa neće promijeniti ishod. -Ništa ne poduzeti? To je vaša filozofija?
Moja je filozofija da možeš učiniti što god želiš, ali ishod će biti isti.
Jesi li dobio jamčevinu? -Boje se da ćeš uzrokovati još nevolja. -Nerede.
Primili smo telegram iz Calcutte. -Iz Calcutte?
Armitrao će te braniti. -Amritrao? -Čitaj.
Što je honorar? -Plaća. Ne želi je.
Dobra večer. -Dobra večer.
Nema razloga za zabrinutost. Neka sve bude kao obično.
Nemojte početi nositi oružje. Dame, izbjegavajte izlaske
i ne razgovarajte pred slugama. Jedan je Indijac pokušao...
...optužen je za pokušaj zločina i čeka ga suđenje.
Harry, ti bubnjevi su samo dio priredbe? -Tako je.
Sigurno će odjekivati i noću.
Ispričavam se. Želim nešto reći prije nego što dođe Heaslop.
Naravno. -Treba našu potporu. Krivi sebe za tu ekspediciju.
Kao i ja sebe što sam toj hulji dao slobodno. A tu je i njegova majka.
Taj događaj uznemirava stariju gospođu. Žrtva je mnogo bolje...
Heaslop. Uđi. Lijepo što si s nama.
Zaboga, sjednite. -Ovamo, Ronny. Dođi. -Hvala, gospodine.
Hvala. Hvala, gospodine. Molim vas, sjednite.
Neki nisu ni ustali. -Drago nam je što se gospođica oporavlja. -Hvala.
Nisam vas htio prekinuti. -Govorio sam da ste odbili jamčevinu.
Htio sam dodati da je ovdje netko
tko je u kontaktu s obranom zatvorenika.
Ne može se sjediti na dvije stolice. Bar ne u ovoj zemlji.
Htio bih nešto reći, gospodine. -Izvolite.
Vjerujem da je g. Aziz nevin i pričekat ću odluku suda.
Ako ga proglase krivim, napuštam koledž i Indiju. Klub napuštam sad.
Ona je stara, a stari ljudi uvijek sve drukčije shvaćaju.
Mogu uzrokovati velike probleme.
Jeste li dobro, majko? -Samo se malo odmaram. Vruće je.
Jest. Želim vas nagovoriti da ne idete sad na to putovanje.
Pričekajte monsun. Bliži se. -Toliko posla, a tako malo vremena.
Kakvog posla, majko? -Trebam srediti neke stvari, vidjeti Stellu,
maknuti se iz ove zbrke i galame u neku svoju špilju, neki...
Na neki svoj greben. -U redu. Ali bliži se suđenje.
Rekla sam ti da ne želim imati veze s tim. -Ali vi ste važan svjedok.
Pustili ste Adelu da sama ode s njim. Nitko vas ne krivi zbog toga.
On je inscenirao gužvu i uplašio vas jekom. Učinkovito.
Nikad nećeš shvatiti prirodu tog mjesta.
A ni itko na tome tvom smiješnom sudu.
Ne želim više o tome. -U redu. Hoćete li bar ostati na vjenčanju?
Vjenčat ćete se? -Naravno. Zašto pitate? -Iznenađena sam.
Sve te gluposti o ljubavi u crkvi, ljubavi u špilji. Kao da ima razlike.
Suzdržavala sam se zbog takvih tričarija. -Ne razumijem vas.
Nikad vas nisam razumio, kao što ni vi niste razumjeli mene.
Ali što je s Adelom? -Adela mi se sviđa.
Ima karakter. -Zar joj ne želite pomoći?
Ja ne mogu ništa promijeniti.
Ako tako mislite, majko, onda morate otići.
Zbogom!
Nemojte se uzrujavati. Presuda je već donesena. -Nije to. Dobro sam.
Vas neće pozvati sve dosutra. McBryde će govoriti većinu jutra.
Amritrao će se poslužiti trikovima i apelirati na Indijce u sudnici.
ODLAZITE IZ INDIJE!
Dođi, draga. Stigli smo.
Što radite tu? -Ja sam pristran, gđo Turton.
Slučaj sam predao svome zamjeniku. -A tko je vaš zamjenik?
Das je dobar čovjek, gđo Turton.
Hvala, gospodine.
3. travnja ove godine gđica Quested i družica gđa Moore
pozvane su na čajanku u kuću ravnatelja koledža.
Ondje je zatvorenik upoznao gđicu Quested, mladu Engleskinju.
Do te nesretne zabave nikad nije bio tako blizu mlade Engleskinje.
Iz obzira prema damama reći ću samo da je zatvorenik udovac
i da sad živi sam. Podastrijet ću dokaze o njegovu duševnom stanju.
Prije nego što vam predočim taj strašni zločin,
reći ću nešto za što vjerujem da je opća istina:
Tamniju rasu privlači svjetlija,
ali ne i obratno.
Čak i kad je dama manje atraktivna od gospodina?
Tišina! Tišina!
Tišina...
Moram upozoriti javnost i neke članove obrane
da se vrijeđanje i izgredi kakvi su narušili jučerašnji postupak
neće tolerirati! -Dobro ste to rekli, Das. Bravo!
G. McBryde. -Hvala.
Počet ću s tvrdnjom da je zatvorenik predložio ekspediciju
s unaprijed smišljenom nakanom da udvara gđici Quested.
Posjetio sam Marabar ovih dana. To je nepristupačno, jalovo mjesto.
Potrebno je dosta planiranja i novca da bi se stiglo onamo.
Same špilje su mračne i nezanimljive, osim čudne jeke.
Neobično mjesto za tako bogat piknik.
Sluge su osigurali zatvorenikovi prijatelji, osim Anthonyja.
G. Heaslop je Anthonyju naložio da stalno bude uz dame,
ali on je ipak ostao. Jučer ste čuli da priznaje
kako je prihvatio novac zatvorenika netom prije polaska vlaka.
To nas je dovelo do g. Fieldinga.
On navodno nije stigao na vlak
jer se drugi zatvorenikov prijatelj, prof. Godbole, molio.
Molio! Nakon neugodnog prepiranja povukao sam hipotezu
da je slično mišljenje pridonijelo tomu vjerskom fanatizmu.
Prigovor! G. McBryde koristi se prilikom za ponovnu klevetu.
Prigovor prihvaćen.
Zatvorenik se još morao riješiti treće zapreke.
Dama pati od onoga što je u medicini znano kao klaustrofobija.
Zatvorenik je u prvu špilju ušao s gđicom Quested i vodičem,
a tu je stariju damu ostavio straga gdje su je okružili sluge i seljaci.
Gđa Moore. Govori o gđi Moore! -Tišina!
Moga klijenta optužujete i za pokušaj ubojstva?
O kojoj to dami govori? -Upoznao sam je u džamiji. O gđi Moore!
Gđa Moore? Govorite o gđi Moore? -Ne predlažem je za svjedokinju.
Pa naravno! Zato što ne možete. Prokrijumčarili ste je iz zemlje
jer je bila na našoj strani! Dokazala bi da je on nevin!
Mogli ste je vi pozvati. Sad nikomu ne može biti svjedokinja.
Ali skrili su je od nas!
Ovo je engleska pravda? Ovo je vaš britanski Raj?
Vratite nam gđu Moore na pet minuta.
Moja bi majka u podne trebala stići u Aden, po njihovu vremenu.
Vi ste je protjerali! -Ovo nije način kako da branite svoj slučaj.
Ja ne branim slučaj! A vi ga ne vodite! Obojica smo robovi!
G. Ali, ako ne sjednete, morat ću primijeniti svoj autoritet. -Učinite to!
Ovo je suđenje farsa!
Odlazim! Upropastit ću svoju karijeru! -Gđo Moore! Gdje ste?
Želimo gđu Moore! Gđa Moore! Gđa Moore!
Mir! Mir! -Zbogom, prijatelju! -Gđa Moore, gđa Moore...
Odveli su gđu Moore! Gđa Moore!
Gđa Moore...
Nije li to čudno? Zapravo je divno.
Znao sam da će pokušati takvo što. -Tišina, molim!
Jadni stari Das. -Tišina! Mir!
Ispričavam se zbog svoga kolege. On je blizak prijatelj našega klijenta
pa su ga osjećaji ponijeli. -G. Ali morat će se osobno ispričati.
Da. Morat će. -Ponavljam da gđa Moore ne postoji kao svjedok.
Ni vi, g. Amritrao, ni g. McBryde
nemate pravo nagađati što bi gospođa rekla.
Nije ovdje i stoga ništa ne može reći!
Gospode, Ti znadeš tajne srca naših. Počuj molitve naše.
Njezino tijelo dubini predajemo da se u prah pretvori
i uskrsne kad more svoje mrtve preda.
I začuh glas s neba: Blaženi mrtvi koji umiru u Gospodinu.
Pozivam gđicu Quested.
Položite ruku na knjigu.
...i samo istinu.
Mir, molim! Tišina!
Gđice Quested,
vratimo se na trenutak kad ste izašli iz one prve špilje
i našli gđu Moore zavaljenu u stolici. Pratite li me? -Da.
Je li vam dala kakvo objašnjenje?
Rekla je da se uzrujala zbog jeke i da je umorna.
Optuženi je to iskoristio. Seljacima i slugama rekao je da ostanu,
a vas odveo samu s vodičem. -Da, ali to je bio prijedlog gđe Moore.
Ne pratim vas. -Zabrinule su je gužva i zagušljivost.
Mislila je da bi i vas moglo snaći isto. -Ne.
Htjela je da uživamo. Tako je rekla. Dr. Aziz joj se sviđa.
Mislim da razumijem situaciju.
Jučer je g. Fielding rekao da je gđa Moore bila očarana njime.
I više od toga. Sviđao joj se.
Ipak, vidjela ga je samo dvaput prije dana zločina. -Da.
Moguće je da je to bila nagla procjena? -Da. Ona je takva.
Čuli ste kako je obrana jutros oklevetala britansko pravosuđe.
Iznimno je važno da sudu kažete istinu, koliko god bolna bila.
Odgajana sam da govorim istinu. -Naravno.
Oprostite. -U redu je.
Gđice Quested...
Uspeli ste se sa zatvorenikom i vodičem. -Da.
Ne žurite se... Prisjetite se toga.
Gđice Quested?
Gđice Quested? Penjali smo se uz strminu. Nešto nije u redu?
Možda sam i ja bila kriva. -Zašto? -Zastali smo da pogledamo nizinu.
Chandrapore sam vidjela samo kroz dalekozor g. Heaslopa.
Pitala sam dr. Aziza je li volio svoju ženu kad su se vjenčali.
Nisam to trebala učiniti. -A zašto jeste?
Razmišljala sam o svome braku. G. Heaslop i ja tek smo se zaručili.
Kad sam Chandrapore vidjela tako daleko,
shvatila sam da ga ne volim.
Molim tišinu. Tišina!
Gđice Quested, vi i zatvorenik nastavili ste prema špiljama. -Da.
Gdje je bio vodič? -Otišao je naprijed. -Poslan je naprijed?
Ne, čekao je malo dalje. -Ali kad ste stigli,
zatvorenik vas je ostavio i otišao razgovarati s vodičem?
Ne znam jesu li razgovarali. -Otišao je u njegovu smjeru. -Da.
I što ste vi učinili? -Čekala sam.
Maloprije ste rekli: Možda sam i ja bila kriva. Zašto?
Pitala sam ga o ljubavi. -I time se stvorio osjećaj intimnosti?
Na to sam mislila. -Hvala.
G. McBryde.
Recite sudu što se točno dogodilo.
Zapalila sam šibicu.
Gđice Quested!
I zatvorenik vas je slijedio.
Gđice Quested, zatvorenik vas je slijedio, zar ne?
Mogu li zastati načas prije nego što odgovorim na to pitanje? -Naravno.
Ja...
Nisam posve sigurna... -Molim?
U spilji ste! Zatvorenik vas je slijedio!
Kako to mislite? -Ne. -Molim? Što želite reći?
Bojim se da sam pogriješila. -Kako ste pogriješili?
Dr. Aziz nije me slijedio u špilju.
Gđice Quested, pročitat ću vam iskaz koji ste potpisali.
G. McBryde, ne možete nastaviti. Ja sam razgovarao sa svjedokinjom.
Tišina!
Gđice Quested, odgovarajte meni. I upamtite da ste pod prisegom.
Dr. Aziz... -Iz medicinskih razloga prekidam ovaj postupak!
Tišina! Molim vas, sjednite!
Povlačite optužbu, gđice Quested? Odgovorite mi. -Sve povlačim.
Zatvorenik je pušten, a njegova je čast neokaljana!
Dr. Aziz je slobodan!
Jeste li ludi? -Nisam.
Gadura!
Gdje vam je bila pamet?
Gđice Quested?
Kamo ćete? -Ne znam.
Ne možete ovako tumarati. S kime ste došli?
Hodat ću. -Ludost! Ovo bi se moglo pretvoriti u nerede.
Naći ćemo moju kočiju. Zatvorena je.
Richarde!
Vratit ću se. -Ostanite s njim. Molim vas.
Ne mogu vas ostaviti ovdje. Svašta se može dogoditi.
Evo nas. -Čestitam, gospodine! -Čekali smo vas. -Hvala vam.
Pustite nas da prođemo. -Gospodine? Gospodine?
Kamo da vas odvezemo? -Ne znam. -Kako to mislite?
Uđite.
To je bio g. Fielding. -I gđa Moore! -Gđa Moore!
Zašto ste digli takvu optužbu ako ste je kanili povući?
Trebao bih vam biti zahvalan. -Ne očekujem zahvalnost.
Učinili ste to iz sažaljenja?
Jeka je nestala.
Buku u svojoj glavi nazivam jekom. Čujem je otkako sam stigla.
Je li moguće da je sve bila halucinacija?
Osjećam da je stari McBryde istjerivao duhove iz vas.
Korak po korak, vratio vas je u tu špilju. A onda ste se slomili.
Mislila sam da ćete reći da sam vidjela duha. -Ne.
Gđa Moore vjeruje u duhove. -Ona je stara gospođa. -Molim?
Kad ostarimo, teško je ne vjerovati u to da i mrtvi opet žive.
Jer mrtvi više ne žive. -Bojim se da je tako.
I ja.
Ranjit! Sigurno je otišao na priredbu. Ja ću skuhati čaj.
Samo čas.
O, Bože!
Annie Blair, suputnica.
Više je nikad neću vidjeti.
Godbole. -Dečko je rekao da ste se vratili. -Da.
Ujutro odlazim u Kašmir. Postajem ministar obrazovanja.
Došao sam se oprostiti.
Uđite. -Hvala.
Gđice Quested.
Želim vam dati svoju adresu. Možete me posjetiti kad god želite.
Jeste li vidjeli Himalaju, g. Fielding? -Nisam.
Gđica Quested upravo je primila lošu vijest. -Žao mi je.
Gđa Moore. -Da.
Naslovljeno na vas? -Da.
Zašto je ta gospođa poruku poslala vama? -Ne znam. -G. Fielding...
Godbole, u ovim okolnostima ne bismo se trebali time baviti.
Žao mi je, ali gđica Quested vrlo je uzrujana. -Naravno. Ipak...
Vjerojatno me spomenula u razgovoru. Heaslopu će tvrtka javiti.
A, tako! -Azizu neću dosutra reći. Hamidullah mu organizira zabavu,
a to bi ga samo uzrujalo. -Jeste li čuli za odštetu? -Odštetu?
Amritrao traži 20.000 rupija odštete od...
20.000?! -I troškove.
Tko bi pomislio da će Aziza spasiti neprijatelj. Što sada, g. Fielding?
Aziz! -Uđite.
Kakav divan dan za tebe. -Napokon sam Indijac.
Kamo ste je odveli? -U koledž.
Zašto? -Nakon onoga jutros nije imala kamo. -A nije?
Heaslop? Turtoni? Cijeli je britanski Raj stajao iza nje.
Ali kad je uvidjela da je pogriješila, sve je uništila.
Ja ne bih bio tako hrabar.
Mogu li sjesti? -Izvolite.
Što ćeš sada? -Hamidullah mi priređuje pobjedničku zabavu.
Lijepo. Ali mislio sam na poslije. -Potražit ću nov posao.
Stotinama milja daleko odavde, daleko od britanske Indije.
A vi? -Vjerojatno ću na duže otići u Englesku.
Vi i ona vraćat ćete se istim brodom?!
Ne. Ja ne mogu otići prije kraja sljedećeg semestra.
Gđica Quested odlazi prvom prilikom. -A, tako.
Gledaj... -Gledam. -Godbole kaže da Amritrao traži 20.000 odštete.
I troškove. -Ne želim da ona dobije najgore od oba svijeta. Uništit će je.
A ja? Zatvor? Moja su se privatna pisma čitala na sudu?
Fotografiju moje žene odnijeli su na policiju.
Sve zbog mlade Engleskinje koja je previše bila na suncu. -Znam.
Znam što ćete me pitati. Tražit ćete da kažem da mi ne mora platiti.
20.000 rupija. Zar ne?
Ako pristanem, Englezi će moći reći:
Evo Indijca koji umalo da se nije ponio kao gospodin.
Da nije taman, mogli bismo ga primiti u klub.
Zato ste me došli posjetiti?
Odgovorite mi!
Na kraju se vi Englezi uvijek držite skupa.
Ne želim više ništa imati s vama! Ni s jednim od vas!
Vratite se u koledž i recite joj da zadrži novac. Neka kupi muža...
Pogledajte.
Idete li sa mnom? -Ne bih rekao.
DOKTOR AZIZ BOLNICA I KLINIKA
Ovo je velika čast, profesore.
Nešto nije u redu? -Ne, ne.
Stižu danas popodne. -Kako dugo znate da dolaze?
Mjesec, možda dva. -I zašto mi niste rekli?
Ništa se ne može reći dok netko to nije spreman čuti. -Što to znači?
G. Fielding pisao vam je iz Londona i Bombaya. Poderali ste ta pisma.
Da. -To je moja poenta.
Dragi moj Aziz, imam novosti. Oženit ću se nekim koga poznaješ.
Eksperiment je završio.
Ovdje sam stvorio nov život. Daleko od Engleza.
Otići ću u motel da ih pozdravim. Ali moje vjerske obveze
potpuno će zaokupiti moju pozornost sljedeća tri dana.
Došao je čak ovamo da vas nađe.
Što je bilo, bilo je. Pokažite im mjesto.
Žao mi je, ali meni je prisjelo gđici Quested pokazivati Indiju.
Stani! Zaustavimo se načas.
Moramo nastaviti.
Kuća na rijeci, sahib.
Ima li koga?
Aziz!
Evo te, napokon. Posvuda te tražim.
Akbar! Jamilla!
Tvoja djeca? -Da.
Godbole vam je rekao da sam ovdje.
Ministar obrazovanja nikomu ništa ne govori, osim ako ne mora.
Rekao mi je samo da Srednjoj školi Kralj George V. nije bilo suđeno.
Trebao sam obaviti inspekciju. Ali evo me.
Posjećujem škole po cijeloj zemlji. Svratili smo u Chandrapore.
Tvoj bungalov sad je trgovina. Turton je otišao u mirovinu.
Callendar je otpušten, a Hamidullah ti šalje pozdrave.
On mi je rekao da si se ovamo doselio.
Pa sam slao pisma preko Godbolea.
Zašto nisi odgovarao? -Oženili ste se neprijateljem, ukrali moj novac!
Aziz, iznenadit ću te. -Kako to mislite?
Moja je žena kći gđe Moore.
Stella? -Stella. Gđica Quested nas je upoznala.
Kakva zabluda! Gdje je ona?
Ostavio sam je u motelu. Sutra ćeš je upoznati. Ne smije se naprezati.
Nosi vaše dijete? -Da.
Dakle, vaše prezime ipak neće izumrijeti. -Tako je.
Gđa Moore!
Gđo Moore!
Stella misli da je zlo Marabara izbrisano. A i ja tako mislim.
Draga gđice Quested...
Večeras je Festival svjetla, a ja vam pišem da zatražim vaš oprost.
Ovoliko je trebalo da počnem cijeniti vašu hrabrost.
Zbog vas sam sretan ovdje s djecom, umjesto u zatvoru.
I zbog vas želim činiti dobro.
Richard i Stella jutros su otišli.
Zbogom!
Sumnjam da ću ih ikad više vidjeti.
Adaptacija prijevoda GWTW
Preuzeto sa www.titlovi.com